Michael Ezra - Wikipedia\n1 Michael Ezra\n1.1 Ebyemabegako mu bulamu bwe\n1.2 Mu mawulire\n1.4 Ebitiibwa n’okusiimwa abantu\nKilowoozebwa nti Michael Ezra y’omu ku b’Afirika abasinga bagagga. Ye nanyini SunSpace International, kampuni eyewandiisa mu nsi ya Seychelles, era yeyatandikawo Ezra Track Team Board, ekibiina ekigabira ab’emizannyo obuyambi n’okunoonya abalina talanta. Mugabi wabuyambi amanyiddwa okugabira ab’ebyemizannyo mu nsi ye.\nEbyemabegako mu bulamu bweEdit\nNg’azaalibwa Kampala, Uganda nga 20 July 1973, Michael Ezra yakiikirirako Uganda mukukunyuuka emisinde. Yazaalibwa Beatrice Nantongo, Kaminsona wa polisi ya Uganda eya wummula. Y’owokubiri mu baana abataano ng’alina banyina babiri, Hope ne Beatrice, nebaganda be babiri, Patrick ne Martin. Yasomerako e Kitante Primary ne Makerere College School. Okuva mu 2003 abadde akyankalanya abamawulire e Uganda, naddala agawandiika oluusi ebyoolugambo, nga bamuwaana era ngabwebamuvuma mu bwekanya. Ensibuko (n’omuwendo gwenyini) y’obugagga bwe kikyaali kyama kye. Ekyobugagga kyasigamu ensimbi yekampuniye SunSpace International. Kigambibwa nti mu Dubai (U.A.E) wokka asizeeyo ensimbi ezissukka mu kawumbi kamu n’ekitundu aka doola z’Amerika, nga nyinji kuzzo ziri mu kuzimba bizimbe.\nYasooka kulabwibwaako nga agaba obukadde 12 eri aba Uganda athelitics team nga bagenda mu IAAF World Cross Country Championships e Lausanne, Switzerland.\nETTB yateekawo enkambi z’abaddusi mu Uganda yonna ng’ekigendererwa kyakunoonya balina talanta. Mu February Maichael ezra baamulemesa okugula eyali klabu ya Plemiya, Leeds United, ku bukadde bwa pawunda 60 nekiletera emigabo gya klabu eno okulinna 14%.\nMu March yayamba abakubi b’ebikonde, nasaasaanya doola z’Amerika nga 500,000 nga tiimu ya Uganda eyebikonde, The Bombers, eri mu munkambi emyezi mwenda ng’egezaako okwetaba mu 2004 Summer Olympics mu Athens.\nMu June y’etema okusalula Govumenti ya Uganda obukadde bwa doola 30 okugula ekisaawe kya Uganda National Stadium (Mandela National Stadium). N’okutuusa essaawa yaaleero Govumenti ya Uganda tennamuddamu mu butongole.\nMu Oktobba yagaziya ETTB nagyongerako eby’akapiira nasaasaanya obukadde 60 okuweereza tiimu y’eggwanga, The Cranes, eyali ekwamidde lwa bbula lya ssente e Niamey, Niger kumupiira ogusunsula aba Africa Cup of Nations.\nMu Novemba yasasula doola ezissukka mu 250,000 okugula essaawa eyokumukono eya Mont Blanc. Eno essaawa gyebaweesa ng’eri emu yokka mu nsi yonna kyekyali ekivuganyizibwa kunyondo mu nyonyi ya Emirates nga bekulisa emyaka 100 egya kampuni Mont Blanc. Essaawa yamukwasibwa Ow’ekitiibwa Sheik Ahmed bin Saeed Al-Maktoum e Dubai.\nMu Desemba yalondebwa nga omusajja w’omwaaka abasomi ba NewVision, eggulire erisinga obunene mu Uganda, mu nkola yaabwe eyabuli mwaaka. Yasooka kukwatanga kyakubiri okumala emyaaka ena: okuva mu 2003 okutuuka mu 2005 ne mu 2007; ng’amuwangula yemukulembeze w’eggwanga, Yoweri Museveni.\nMu September yagabura aba Cranes doola 100,000. Kooki yagabana doola 15,000, ababiri abamuyambako bagabana 2,500 bulyomu nazzaako abazannyi 16 beyawa doola 5,000 bulyomu nga bakubye Niger 3-1 mu gw’okusunsula.\nMu Mayi yagenda okulamuza enyonyi A380 mu kampuni enFaransa ezimba enyonyi, Airbus, ngayagala kugyetambulizanga mu yekka.\nMu Julayi yawonera watoto bamufere obukadde bwa doola 5.93. Omufere yali muMerika akozesa yintaneti okubba abantu.\nMu Oktobba ng’alambula Nyayo stadium e Nairobi, Kenya yatemyako ku ba Daily Monitor nti ataddewo doola 650,000 singa aba Cranes beesogga 2012 African Cup of Nations e Equatorial Guinea ne Gabon. Nagattako nti ajja kwongerako doola 50,000 singa bawangula tiimu ya Kenya, Harambe Stars, mugw’okusunsula nga 9 Oktobba e Nairobi, Kenya. Doola 650,000 ng’azigabanye bwati: abazannyi 18 – doola 30,000 bulyomu, kooki – doola 60,000, abayambi ba kooki – doola 25,000 bulyomu, kooki wa kipa – doola 25,000.\nMu Oktobba yasuubiza, ng’omugabwi gwetumanyi, okuwa ba Cranes ekitundu (kimukyakubiri) kya ssente doola 650,000 newankubadde tebayitamu kugenda mu Africa Cup of Nations.\nMu Agusto 2010, nga yaakadda mu gwanga lye, abamawulire bawandiika nti yali tasasudde musolo oguweza obuwumbi bw’eza Uganda 1.1 (nga doola 500,000) eri Gavumenti ya Uganda. Kino kyawaliriza ekitongole ky’emisolo, Uganda Revenue Authority (URA), okusaba ateekebweko natti y’okutambula n’ebyobugagga bwe. Mukiseera kyekimu kyagambimwa nti Michael Ezra kooti y’ebyensimbi yamulagira asasule ebbanja lya bukadde 430 (nga $195,000), ng’ogasseko amagoba, eri National Bank of Commerce (Uganda).\nMu Sebutemba 2010, yayita olukungaana lw’amawulire ku wooteli ey’etendo eya Emin Pasha e Kampala nabalaga obukadde bwa doola 3 ng’alinga alaga nti tannaggwaamu nga bwekimuwandikibwako mu mawulire.\nMu Febwali 2011, Michael Ezra yakwatibwa police y’e Kenya. Kyagambibwa nti Ezra yali aziimudde ekiragiro kya kooti okujja yewozeeko kubigambibwa nti yawandiika ceeke ya doola 200,000, eyamera ebiwaawatiro, ng’agiwaandiikidde kampuni emu ennaKenya. Ezra, ng’ayitira mu ba puliida be, yegaana emisango gino. Puliida we yawoza nti kano kaali kasango katono era ng’asobola okuteebwa kukakalu ka kooti. Yayongera okugamba nti Ezra musuubuzi omututumufu era ng’alina n’ebyobugagga bingi mu Kenya nayongerako nti Ezra tebaamukwata wabula yeyetwalayo mu boobuyinza era n’olwekyo tekisuubirwa nti ayinza okudduka. Omulamuzi yamuta kukakalu ka kooti ka bukadde 6 ez’e Kenya ($78,000). Ba puliida ba Ezra bayongerako nti waliyo omusuubuzi omunnaKenya eyali amusibako amatu g’embuzi ng’asuubira okumujjamu ssente zatakoleredde. Mu Julayi 2013, kooti yamwejjereeza emisango gya ceeke ezaabuuka.\nEbitiibwa n’okusiimwa abantuEdit\nYeyali Omusajja w’Omwaka wa NewVision (2006) ng’amaze okukwata ekyokubiri emabega w’omukulembeze wa Uganda okuva mu 2003 oktuusa 2005 n’eddako mu 2007. Ezra ali mu mitima jyabannansi bangi ng’omuzira kulw’ebikolwabye ebyekisa naddala ng’ataasa amatiimu g’eggwanga nga gali mu matigga.\nBino bigyidwa ku "https://lg.wikipedia.org/w/index.php?title=Michael_Ezra&oldid=19590"\nLast edited on 14 Gusooka 2016, at 21:15\nLuno olupapula lwasemba okukyusibwamu ku 21:15, 14 Gusooka 2016.


Ali Bumu ne Kitaawe, Naye Teyeenkanankana ne Katonda | Obulamu bwa Yesu\nYesu ne Kitaawe Bali Omu, Naye Yesu Si Katonda\n“NZE NE KITANGE TULI OMU”\nYESU AWAKANYA ABO ABAGAMBA NTI YEEYITA KATONDA\nYesu agenze e Yerusaalemi ku Mbaga ey’Okuzza Obuggya (oba, Kanukka). Embaga eyo ekwatibwa okujjukira olunaku yeekaalu lwe yaddamu okuweebwayo. Ekyasa nga kimu emabega, kabaka wa Busuuli ayitibwa Epifane Antiyokasi IV yazimba ekyoto kungulu ku kyoto ekinene ekya yeekaalu ya Katonda. Oluvannyuma lw’ekiseera, abaana ba kabona Omuyudaaya baawamba Yerusaalemi era ne baddamu okuwaayo yeekaalu eri Yakuwa. Okuva olwo, wabaawo embaga eya buli mwaka nga 25 mu mwezi gwa Kisulevu. Omwezi ogwo gugwa wakati wa Noovemba ne Ddesemba.\nEkiseera kya butiti, era obudde bunnyogovu. Yesu atambula mu yeekaalu mu lukuubo lwa Sulemaani. Abayudaaya bamwetooloola ne bamugamba nti: “Olituusa wa okutuleka mu kubuusabuusa? Bw’oba nga ggwe Kristo, tubuulire.” (Yokaana 10:22-24) Yesu abaddamu atya? Abagamba nti: “Nnababuulira naye era temukkiriza.” Yesu tababuulirangako butereevu nti ye Kristo, nga bwe yabuulira omukazi Omusamaliya ku luzzi. (Yokaana 4:25, 26) Naye yalaga ekyo ky’ali bwe yagamba nti: “Ibulayimu nga tannabaawo, nze nnaliwo.”—Yokaana 8:58.\nYesu ayagala abantu bageraageranye ebyo by’akola n’ebyo obunnabbi bye bwogera ku Kristo basobole okukitegeera ku lwabwe nti ye Kristo. Eyo ye nsonga lwaki emirundi egimu yagaana abayigirizwa be okubuulirako omuntu yenna nti ye Masiya. Naye kati agamba Abayudaaya bano abakakanyavu nti: “Ebyo bye nkola mu linnya lya Kitange bye bimpaako obujulirwa. Naye temukkiriza.”—Yokaana 10:25, 26.\nLwaki tebakkiriza nti Yesu ye Kristo? Yesu agamba nti: “Temukkiriza kubanga temuli ndiga zange. Endiga zange ziwulira eddoboozi lyange; nzimanyi, era zingoberera. Nziwa obulamu obutaggwaawo; tezirizikirizibwa era tewali n’omu alizikwakkula mu mukono gwange. Endiga Kitange z’ampadde zisinga ebintu ebirala byonna.” Oluvannyuma, Yesu ababuulira ku nkolagana ey’oku lusegere gy’alina ne Kitaawe. Abagamba nti: “Nze ne Kitange tuli omu.” (Yokaana 10:26-30) Yesu ali ku nsi ate nga Kitaawe ali mu ggulu, bwe kityo tayinza kuba ng’ategeeza nti ye ne Kitaawe be bamu. Mu kifo ky’ekyo, alaga nti ye ne Kitaawe balina ebigendererwa bye bimu era nti bali bumu.\nEbigambo bya Yesu ebyo binyiiza nnyo Abayudaaya era ne ku luno bakwata amayinja nga baagala okumutta. Naye ekyo tekitiisa Yesu. Agamba nti: “Nnabalaga emirimu emirungi mingi okuva eri Kitange. Ku egyo guluwa gwe munkubira amayinja?” Bamuddamu nti: “Tewali mulimu mulungi gwe wakola gwe tukukubira mayinja, wabula tugakukuba lwa kuvvoola; kubanga . . . weefuula katonda.” (Yokaana 10:31-33) Yesu tannagambako nti katonda, naye kati lwaki abantu bano bagamba nti yeefuula katonda?\nEnsonga eri nti, Yesu agamba nti alina amaanyi, Abayudaaya ge balowooza nti Katonda yekka y’ateekwa okuba nago. Ng’ekyokulabirako, Yesu bwe yabadde ayogera ku ‘ndiga’ yagambye nti: “Nziwa obulamu obutaggwaawo,” ekintu abantu kye batasobola kukola. (Yokaana 10:28) Abayudaaya babuusizza amaaso eky’okuba nti Yesu kennyini akiraze nti Kitaawe ye yamuwa obuyinza.\nNg’awakanya ebintu ebikyamu bye bamwogerako, Yesu agamba nti: “Tekyawandiikibwa mu Mateeka gammwe [mu Zabbuli 82:6] nti, ‘Nnagamba nti: “Muli bakatonda”’? Bwe kiba nti abo ekigambo kya Katonda be kyavumirira yabayita ‘bakatonda’ . . . kati nze Kitange gwe yatukuza era n’atuma mu nsi muŋŋamba nti, ‘Ovvoola,’ olw’okuba ŋŋambye nti ‘ndi Mwana wa Katonda’?”—Yokaana 10:34-36.\nMu butuufu, olaba n’abalamuzi abatatuukiridde Ebyawandiikibwa biboogerako nga “bakatonda,” kati olwo Abayudaaya bano bayinza batya okunenya Yesu olw’okugamba nti “Mwana wa Katonda”? Yesu ayogera ku kintu ekiyinza okubakakasa nti Mwana wa Katonda. Agamba nti: “Bwe mba nga sikola mirimu gya Kitange, temunzikiriza. Naye bwe mba nga ngikola, ne bwe muba nga temunzikiriza, mukkirize emirimu egyo, musobole okumanya era mweyongere okumanya nti Kitange ali bumu nange, era nange ndi bumu ne Kitange.”—Yokaana 10:37, 38.\nAbayudaaya bagezaako nate okukwata Yesu naye era abeemululako. Ava e Yerusaalemi n’agenda emitala w’Omugga Yoludaani, Yokaana gye yatandikira okubatiza emyaka ng’ena emabega. Kirabika kati Yesu ali mu kitundu ekisangibwa mu bukiikaddyo bw’Ennyanja y’e Ggaliraaya.\nAbantu bangi bajja eri Yesu ne bagamba nti: “Yokaana teyakola kyamagero na kimu, naye ebintu byonna bye yayogera ku musajja ono byali bituufu.” (Yokaana 10:41) Mu butuufu, waliwo Abayudaaya bangi abakkiririza mu Yesu.\nLwaki Yesu ayagala abantu bafumiitirize ku bikolwa bye?\nMu ngeri ki Yesu ne Kitaawe gye bali omu?\nEbigambo Yesu by’ajuliza mu Zabbuli biraga bitya nti Abayudaaya bakyamu okugamba nti Yesu yeefuula katonda oba nti yeefuula eyenkanankana ne Katonda?\nAmazima Agakwata ku Kitaffe, Omwana, n’Omwoyo Omutukuvu


Poliisi ekutte abadde yeyita owa Poliisi e Namuŋŋoona\nPoliisi ekutte abadde yeyita owa Poliisi e Namuŋŋoona – Radio Simba – Ennene\nYou are at:Home » Latest News » Poliisi ekutte abadde yeyita owa Poliisi e Namuŋŋoona\nBy Mubiru Ali\t April 22, 2022 No Comments\nOmumyuuka w’omwogezi wa Uganda Police Force owa Kampala Metropolitan Police ASP Luke Owoyesigyire avuddeyo nategeeza nga Poliisi ya Old Kampala bweyakutte Sulaiman Nkanda nga kigambibwa nti yabadde agezaako okubba piki piki nnamba UFL 990Q. Bino byabaddewo nga 19-April-2022, ku ssaawa mukaaga ogw’ekiro mu Zzooni ya Namuŋŋoona.\nKigambibwa nti Mkada yabadde ku piki piki eyabadde evugibwa omuntu omulala eyategeerekese nga Aine, nayimiriza piki piki endala nnamba UFL 990Q, naggyayo kkaadi ya Poliisi enjingirire nga era nti ye D/AIP Byaruhanga Sulaiman okulaga owa booda booda nti yabadde musirikale olwa natandika okumukazaakaza lwaki yabadde avuga sipiidi.\nMukutya okungi omuvuzi wa booda booda eyategeerekese nga Bukenya Abdul yakiriza Sulaiman okuggyamu ekisumuluzo, wabula mu kadde ako Abasirikale ba Poliisi ababadde balawuna nga bakulembeddwamu OC Namuŋŋoona batuuse, Mkanda bweyabalabye nasuula kkaadi n’ebisumuluzo nadduka. Abasirikale bamugobye nebamukwata oluvannyuma lwokusiitaana naye nga kati akuumirwa ku Poliisi ya Old Kampala. Ono yaguddwako omusango gw’obubbi wamu n’okweyita kyatali.


Bukedde Online - Sserunjogi kkampeyini azikozeemu ssente\nAWAGWA ekku tewabula kalondererwa, ekiseera kya kkampeyini bangi bakikozesezza okuyiiya ssente era gubeera mugano eri abo abamanyi okukola bizinensi ezeekuusa ku byobufuzi.\nSserunjogi ng’alaga ebintu by’atonaatona omuli essaati, ebikopo n’ebirala ebikozesebwa mu kunoonya obululu okusikiriza abalonzi.\nBya BENJAMIN SSEMWANGA AWAGWA ekku tewabula kalondererwa, ekiseera kya kkampeyini bangi bakikozesezza okuyiiya ssente era gubeera mugano eri abo abamanyi okukola bizinensi ezeekuusa ku byobufuzi.\nSserunjogi ng'alaga emijoozi egiteekeddwaako ebigambo.\nCharles Sserunjogi akolera ku Nasser Road mu Kampala akola ebintu eby'enjawulo ebikozesebwa bannabyabufuzi mu kuwenja akalulu wuuno annyonnyodde engeri kkampeyini zino ezaakaggwa bw'azikozeemu ssente empya n'enkadde.\nENTANDIKWA Oluvannyuma lw'okusoma ku yunivasite ne mmaliriza mu 2005 nanoonya ebyokukola ne bibula era okukola ebintu ebikozesebwa mu biseera by'obululu nabiyigira ku mukwano gwange eyantwala okukola naye ku Nasser nga batuwaayo ku kasente akatono.\nMu mbeera eno natandika okutereka ku kasente ke baatuwanga, nga ku 10,000/- ze nafunanga nterekako 5,000/- buli lunaku. Kino kyansobozesa okukuhhaanya 1,000, 000/- oluvanyuma lw'omwaka gumu n'ekitundu ne ngula kompyuta eyasooka nga nkadde naye nga ngikozesa ebintu eby'enjawulo. Ebyuma ebirala nga mbyewola ku bannange okusobola okufulumya emirimu.\nENFUNA Okutonaatona ebikozesebwa naddala mu biseera by'obululu wamu n'okwokesaamu ebintu eby'enjawulo nga kw'otadde okukola ebipande nkifunyeemu era sitoma. Okuva ku 10,000/- ze bampanga mwe nakola kkampuni mwendi ne bannange bataano ng'ebalirirwamu 100,000,000/-.\nOkufuna emirimkkampuni ez'enjawulo omuli okumpa emirimu egitandikira mu 500,000/- ekitono era kino kyansobozesa okugula ekyuma eky'omulembe ekyokesaamu ebipande eby'omulembe ki Zerox Digital ku 4,500,000/- ne nfunayo ne bannange ne tugenda nga tukola era ne tugaziya omulimu gwaffe.\nBY'AFUNYE Nsobodde okugula emmotoka ey'omulembe mu mulimu guno kw'oteeka n'etambuza emirimu gya kkampuni. Nzimbyeko ennyumba kw'otadde n'okuteekawo ez'abapangisa. Omulimu guno gutulabirira wamu n'abantu abalala abawerako mu mbeera y'okwambala, okutuliisa, okutujjanjaba wamu n'okuweerera abaana baffe.\nEBIMUYAMBYE OKUFUNA Okubeera n'ekiruubirirwa nga nkola emirimu gyange, okwongera okutondawo n'okugaziya omulimu gwange. Obumalirivu mu kye nkola nga temuli kwesaasira nga nkola okulaba ng'omulimu gwange gugaziwa ekyongera okumpa amaanyi buli lunaku.\nObwesige mu bakasitoma nga nfuba okulaba nti emirimu gy'abantu ababeera bazze gyendi ngikola bulungi ne kireetawo obwesige wakati wange nabo nga kino nakyo kireetedde omulimu gwange okweyongera okukula.\nOkukozesa obukugu mu mulimu guno nga nfuba okwewala ensobi ez'enjawulo eziyinza okunzigyako bakasitoma bange nga newali ensobi ekoleddwa tuwuliziganya bulungi ne kasitoma olw'enkolagana ennungi ebeerawo mu makkati gaffe.\nEBIRUUBIRIRWA: Okugaziya kkampuni efune amatabi mu bitundu bya Uganda eby'enjawulo . Okuwa abantu abasoba mu 1000 emiriimu nabo babeere nga basobola okuganyulwa mu mulimu guno okuva ku bantu abataano kati be tukozesa.\nEBISOOMOOZA: Bakayungirizi ababeera baleeta emirimu ng'abamu bayaaye ate ng'emirimu tebagikola bulungi nga bafa kimu kusobola kukola ssente Abantu abangi okweyongera okwettanira omulimu guno gwe tukola ate kiretedde okweyongera okukola emirimu ku ssente entono nga si gye zisaana wamu n'okuvuganya okutali kulungi.


Bukedde Online - Omukuumi w'omubaka Nantume akubye omuntu essasi erimusse\nSsente z'okutegeka ebikujjuko by'olunaku l...\nEntiisa egudde mu bantu ku kizinga ky'e Kiziba mu ggombolola y'e Bugaya mu disitulikiti y'e Buvuma omukuumi w'omubaka wa palamenti omukyala akiikirira ebizinga, Jennifer Nantume Egunyu bw'akubye omuntu essasi erimuttiddewo.\nOmwogezi wa poliisi mu ttundutundu lya Ssezibwa, Hellen Butoto ategeezezza nti omugenzi ye Sadiq Kizito omutuuze ku mwalo gw'e Kiziba sso ng'ate omuserikale eyamusse ye Martin Beema. Ekikangabwa kino kyaguddewo ku Ssande ku makya.\nButoto yagambye nti Nantume ng'ali mu lyato n'abantu be okuli n'omukuumi baatuuse ku mwalo gw'e Kiziba ku ssaawa nga 5:00 ez'oku makya abantu ne bagaana eryato lye okugoba nga bawakanya eky'okuba nga yabadde amaze ebbanga ddene nga tegenda gye bali.\nOluvannyuma lw'okugoba, Butoto yagambye nti bano baatandise okuggya ebintu bye baabadde bagenda okukozesa mu lyato okuli n'emizindaalo wakati mu bantu okwegugunga.\n"Mu kiseera kino, owapoliisi yaggyeyo pisito n'asooka okukuba essasi mu bbanga okwagala okugumbulula abantu ne bagenda mu maaso n'okwagala okumukungaanirako awo we yakubidde Kizito essasi mu kamwa eryamuttiddewo," Butoto bwe yannyonnyodde.\nYagambye nti olw'okwagala okwetaasa ku bantu, Nantume n'abantu be baalinnye eryato lyabwe ne badduka nga n'okutuusa olwaleero tebannabawuliza.\nYategeezezza nti omukuumi ono waakukwatibwa avunaanibwe ogw'okutta omuntu ng'okunoonyereza kuwedde.\nButoto yagambye nti olw'embeera y'ebizinga, omulambo omusawo yagukeberedde mu kifo kyennyini we bamuttidde n'emala n'egukwasa ab'enganda b'omugenzi abaagututte okuguziika ku kyalo Mpanga mu disitulikiti y'e Namayingo.\nYagambye nti Nantume yatuuka mu bizinga by'e Buvuma ku Lwomukaaga okulambula abantu kyokka ng'ekizibu kino kyaguddewo ku Ssande.\nBernard Kasimire owa BMU ku mwalo gw'e Mubaale eyabaddewo ng'obuzibu buno bugwawo yagambye nti omuserikale ono yabadde tali mu yunifoomu ng'era teri yabadde amanyi nti oba musirikale nga baamulabye kuggyayo mmundu na kukuba ssasi eryamaze ne litta munnaabwe.\nKasimire yagambye nti omusirikale bwe yamaze okutta omuntu n'agenda mu lyato n'afuna emmundu ennene eya A47 n'anona omubaka ne beemulula ne bagenda.\nYategeezezza nti abantu Nantume baamuvunaana okuwagira ekiteeso eky'okuggya ekkomo ku myaka gya pulezidenti nga n'okubeebuuzaako tabeebuuzizzaako.\nKaweefube wa Bukedde okwogerako ne Nantume ku Ssande ne ku Mmande ku makya yagudde butaka olw'okumukubira ku ssimu ye ey'omu ngalo nga tagikwata.\ndisitulikiti y’e Buvuma\nOmwogezi wa poliisi mu ttundutundu lya Ssezibwa, Hellen Butoto\nJennifer Nantume Egunyu\nBernard Kasimire owa BMU ku mwalo gw’e Mubaale\nMaama n'omwana basimattuse okufiira mu kabenje e Wantoni\nBadokita 30 okuva e Kampala bajjanjabye ab'e Buvuma\nBanoonya abasajja abateemotyamotya mu laavu


Bukedde Online - Aba KCCA betemyemu ku byâ€™enju ya Tinyefuza\nAba KCCA betemyemu ku byâ€™enju ya Tinyefuza\nEnnyonyi ya SuKhoi Su-30MK2 yetikka ebyokulwanyisa ttani 25\nOmujulizi omulala alumirizza Bukenya ku gw...\nAdded 27th July 2011\nAkabinja ka bakansala abawera 15 nga bakulembeddwa Angell\nAkabinja ka bakansala abawera 15 nga bakulembeddwa Angella Kigonya (DP) ava e Lubaga, baatuuzizza olukiiko lwa bannamawulire ku Fair Way Hotel eggulo ne balumba akulira ekibuga nti yetumiikirizza okugoba Tinyefunza mu nnyumba ate nga yagitwaala mu butuufu â€œTwayisa dda ekiteeso ekiwa kkampuni ya Pearline Investments etwale ennyumba eyo era ekyo twakimala.\nMu kifo kyâ€™okukola emirimu egikulaakulanya ekibuga, abamu ku bakungu ba KCCA bali mu mawulire bakaayana. Bino tubikooye,â€ kansala Kigoonya bwe yagambye. Kyokka Loodi meeya Lukwago yeewuunyizza bakansala bano okwekyusiza mu kiti ngâ€™embazzi ku bintu bye baasalawo mu lukiiko gye buvuddeko nti ebintu ebyakolebwa mu bukyamu babinunule.\nâ€œBulijjo ebiwandiiko bye basomye lwaki tebabireeta? Lwaki olukiiko baalutuuzizza ku Fair Way Hotel era ani yasasulidde ekifo? Byonna bye baayogedde si bya KCCA baabikoze ku lwabwe era mpise olukiiko tugenda kusalawo ku nsonga eno,â€ Lukwago bwe yagambye.\nYawagiddwa kansala Bernard Luyiga owa Makerere eyagambye nti banne bye baayogedde ye tabimanyi ate ngâ€™abadde mu kanso enkadde era ye awagira kye baasalawo mu lukiiko ennyumba bagyeddize kubanga yatwalibwa mu bukyamu.\nWabula bakansala abawera 14 baalaze ebiwandiiko ebiraga nti ennyumba yaweebwa kkampuni ya Pear line Investments. Kansala wa DP Joseph Mujuzi, yagambye nti enju yagabibwa July 20, 2010 mu lutuula lwa bakansala olwakubirizibwa eyali sipiika Shifra Lukwago nga ne Meeya Sebaggala yalulimu.\nAte Allan Ssewanyana (talina kibiina) yagambye emitendera egikkirizibwa mu mateeka okutwala enju eyo gyagobererwa. Baalaze ne lipooti eyakolebwa akulira okubalirira ebintu bya gavumenti mu KCCA, Gilbert Kermundu ngâ€™ebalirira enju eno ssaako ebbaluwa yâ€™eyali Town Clerk Ruth Kijjambu ngâ€™alagira enju etundibwe.\nKermundu enju yagibalirira ku 3,346,000,000/- nâ€™agattako nâ€™ezâ€™obusuulu bwâ€™ettaka eziwera 624,000,000/- nâ€™endala obukadde 15 okusasula buli mwaka. Enju eri ku ttaka yiika emu nâ€™obutundu buna.\nKansala Joseph Mujuzi ne Allan Ssewanyana bagambye nti kikyamu Musisi okusazaamu buli kye yasanga bakansala abakadde kye baayisa nâ€™agamba nti ekikolwa kino kyakuleetawo amabanja eri KCCA singa abagagga banaasalawo okutwala ekibuga mu mbuga.\nKitara ne Kansai Plascon bali butoola mu Big League\nPlascon enoonya buwanguzi ku Ndejje mu Big League\nKitara ne Kiboga balwanira ntikko ya Rwenzori


Bukedde Online - Abamasaza bawadde amagezi ku mutindo gwa Muteesa Yunivasite\nAbasuubula Hibiscus bayingiza ekiwera\n▶ Omugagga Lwasa: Mukazi we amulinze e Masaka nga bamwanjula...\nAbafumbo basangiddwa batemuddwa e Nakaseke\nKiki ekyasse munnamateeka w'omu Kampala?\nAbamasaza bawadde amagezi ku mutindo gwa Muteesa Yunivasite\nAbayizi ba Yunivasite bafiiridde mu nnyumba\n'Mwegendereze abatujju nga mubinuka'\nAdded 30th December 2012\nABAAMI ba Kabaka ab'amasaza bawadde amagezi ku ngeri Obwakabaka gye buggya okuddukanyaamu yunivasite ya Muteesa I Royal (MRU)esobole okutuukana n'omutindo.\nBya Lilian Nalubega\nAb'amasaza mu lukungaana lwe babaddemu n'abakungu mu kitongole ky'ebyenjigiriza e Mmengo Olwakubiriziddwa Minisita Dr. Fred Masagazi Masaazi era nga lwetabiddwaamu n'abakungu ba yunivasite ya MRU baalaze okutya\nolw'omutindo gwa yunivasite eno gwe baagambye nti newankubadde yeeyongera okugenda mu maaso kyokka tegusanyusa nga yeetaaga okwongerwamu amaanyi.\nOmwami wa Kabaka ow'essaza ly'e Buddu, Pookino Kiyimba Kwewaayo yagambye nti abaddukanya yunivasite basaana buli luvannyuma lwa bbanga eggere okubaako lipoota gye bakola ku ngeri gye baba bakozeemu emirimu gyabwe okulaga obunafu n'ebyo ebiba bituukiddwaako nti kuba singa baba tebakoze kino kiyinza okubabeerera eky'obulabe ne batuuka ku ssa ly'okuwa lipoota eraga okugwira ddala kwa yunivasite.\nSsentebe w'olukiiko lw'ab’amasaza P.K.Ssengendo yagambye nti ab'amasaza babadde balekeddwa bbali mu nzirukanya ya yunivasite eno sso nga nabo balina kinene kye bayinza okukola olw'okugiyimirizaawo.\nYe Minisita Masagazi mu kwanukula ku nsonga zino yasazeewo ab'amasaza okwelondamu omuntu aba abakiikirira ku lukiiko olufuzi olwa Yunivasite eno era nga Mukwenda Mbalire ow'essaza ly'e Ssingo ye yalondeddwa okutwala obuvunaanyizibwa buno.\nAbamasaza bawadde amagezi ku mutindo gwa yunivasite ya Muteesa\nBamufumise ne bamubba e Lubaga\nOwa siniya ey'okutaano afumitiddwa ekiso mu lunuto\nBazinzeeko bbuca ne bookya ennyama envundu\nAbasuubula Hibiscus bayingi...\nENNAKU zino abantu bafaayo nnyo ku bulamu bwabwe nga kino kiyinza okuba nga kivudde ku ngeri ensi gy'ekulaakulanye...\n▶ Omugagga Lwasa: Mukazi w...\nOMUGAGGA Emmanuel Lwasa ow'e Masaka w'osomera bino nga mugole. Ku Lwomukaaga yabitaddemu engatto ng'awerekerwako...\nAbafumbo basangiddwa batemu...\nPOLIISI y'e Nakaseke enoonyereza engeri abaagalana ku kyalo Magoma mu ggombolola y'e Kikamulo mu disitulikiti y'e...\nKiki ekyasse munnamateeka w...\nENFA ya munnamateeka w'omu Kampala, Bob Kasango, erese ebibuuzo mu ba ffamire n'ababadde bamuvunaana okulya ensimbi...\nMinisita Kiyimba akubirizza...\nABAYIZI 110 batikkiddwa mu masomo ga Dipuloma ne satifikeeti mu ttendekero lya Universal Institute of Graphics...


Bukedde Online - Muddeemu okusomesa abayizi emizannyo ginnansangwa\nAbaana nga babaka amayinja\nAkulira ekibiina ky'Olulimi Oluganda mu ggwanga, Fred Kisirikko akubirizza amasomero okuddamu okusomesa abayizi okuzannya emizannyo ginnansangwa kuba giyigiriza bingi.\nOkwogera bino, Kisirikko abadde Nsaggu ku kisaawe mu ggombolola y'e Ssisa, amasomero ag'enjawulo okuva mu ggombolola eno bwe gaayolesezza ebitone eby'enjawulo mu kuzannya emizannyo ginnasangwa.\nKisirikko agambye nti, emizannyo gino gyategekeddwa ekibiina ky'Olulimi Oluganda n'Obwakabaka bwa Buganda, nga tugenderedde okuttukiza emizannyo ginnansangwa mu masomero ga pulayimale kuba tukizudde giyigiriza bingi omuli; obuyiiya bw'abaana, okukolera awamu, okulowooza amangu, okusalawo, okubala, ebintu ebikyabula mu baana b'ennaku zino.\nEmizannyo gino girimu obubaka bungi obuyambako okugunjula abaana ne bavaamu ab'omugaso mu maaso. Abaana bye bayiga mu mizannyo gino:\nSiipolingi: Guyigiriza abaana okusalawo ate ne balwanirira oludda lwe babeera basazeewo okutuuka ku nkomerero wadde baba bawanguddwa. Anti bwe bakubuuza nti, omuceere n'ennyama olyawo ki, bw'olondawo ennyama olwanirira ludda lwa nnyama, ne musika omuguwa okulwanirira oluuyi lwammwe, ate guyigiriza n'okukolera awamu.\nKibugga tonkutulaakutula: Abaana bafukamira wansi ne basimba emikono ne bazinisa ekiwato n'emigongo, kino kiyambako okukola dduyiro w'emigongo n'emikono.\nOkubaka amayinja: Kibayigiriza okukola emirimu egisukka mu gumu omulundi ogumu, anti okasuka ejjinja waggulu ate ng'olina okulonda agali wansi, ate nga ne lye wakasuse waggulu olina okulibaka ekibayigiriza okuba abeegendereza, okubala, obuyiiya n'okukola obwangu.\nKappa agoba emmese: Guyigiriza abaana nti, okufuna ky'oyagala olina okukituuyanira oba okukikolerera, kubanga kkapa bw'eba eyagala emmese erina okulwana n'okugigoba okugifuna ate n'emmese okwetaasa erina kukanya mbiro okwetaasa.\nOkubuuka omuguwa: Guleetawo enkolagana ey'awamu ate ne guyigiriza n'amazima anti bw'owuuba obubi okusuula munno bakuggyamu n'odda ebbali. Emizannyo gino giyigiriza obuyiiya kubanga ebintu ebisinga okukozesebwa mu mizannyo gino ginnansangwa bintu abaana bye beekolera n'engalo zaabwe okuva mu bintu ebya bulijjo ebibeetoolodde.\nBya Vivien Nakitende Akulira ekibiina ky'Olulimi Oluganda mu ggwanga, Fred Kisirikko akubirizza amasomero okuddamu okusomesa abayizi okuzannya emizannyo ginnansangwa kuba giyigiriza bingi. Okwogera bino, Kisirikko abadde Nsaggu ku kisaawe mu ggombolola y'e Ssisa, amasomero ag'enjawulo okuva mu ggombolola eno bwe gaayolesezza ebitone eby'enjawulo mu kuzannya emizannyo ginnasangwa. Kisirikko agambye nti, emizannyo gino gyategekeddwa ekibiina ky'Olulimi Oluganda n'Obwakabaka bwa Buganda, nga tugenderedde okuttukiza emizannyo ginnansangwa mu masomero ga pulayimale kuba tukizudde giyigiriza bingi omuli; obuyiiya bw'abaana, okukolera awamu, okulowooza amangu, okusalawo, okubala, ebintu ebikyabula mu baana b'ennaku zino. Tukizudde nti, ssinga tuddayo okuyigiriza abaana baffe okuzannya emizannyo gyaffe ginnansangwa kijja kuganyula okubibayigiriza. Emizannyo gino girimu obubaka bungi obuyambako okugunjula abaana ne bavaamu ab'omugaso mu maaso. Abaana bye bayiga mu mizannyo gino: Siipolingi: Guyigiriza abaana okusalawo ate ne balwanirira oludda lwe babeera basazeewo okutuuka ku nkomerero wadde baba bawanguddwa. Anti bwe bakubuuza nti, omuceere n'ennyama olyawo ki, bw'olondawo ennyama olwanirira ludda lwa nnyama, ne musika omuguwa okulwanirira oluuyi lwammwe, ate guyigiriza n'okukolera awamu. Kibugga tonkutulaakutula: Abaana bafukamira wansi ne basimba emikono ne bazinisa ekiwato n'emigongo, kino kiyambako okukola dduyiro w'emigongo n'emikono. Okubaka amayinja: Kibayigiriza okukola emirimu egisukka mu gumu omulundi ogumu, anti okasuka ejjinja waggulu ate ng'olina okulonda agali wansi, ate nga ne lye wakasuse waggulu olina okulibaka ekibayigiriza okuba abeegendereza, okubala, obuyiiya n'okukola obwangu. Kappa agoba emmese: Guyigiriza abaana nti, okufuna ky'oyagala olina okukituuyanira oba okukikolerera, kubanga kkapa bw'eba eyagala emmese erina okulwana n'okugigoba okugifuna ate n'emmese okwetaasa erina kukanya mbiro okwetaasa. Okubuuka omuguwa: Guleetawo enkolagana ey'awamu ate ne guyigiriza n'amazima anti bw'owuuba obubi okusuula munno bakuggyamu n'odda ebbali. Emizannyo gino giyigiriza obuyiiya kubanga ebintu ebisinga okukozesebwa mu mizannyo gino ginnansangwa bintu abaana bye beekolera n'engalo zaabwe okuva mu bintu ebya bulijjo ebibeetoolodde.


Bukedde Online - Bakyewaggula ba Machar balumbye ffaamu ya Kiir ne batta abakuumi be\nBakyewaggula ba Machar balumbye ffaamu ya Kiir ne batta abakuumi be\nAbabadde baluse olukwe okubba ente Poliisi ebaguddemu\nKiki ekivaako ab'ebidduka okumenya amateek...\nABALWANYI ba Dr. Machar bakoze olulumba olutiisizza enkambi ya Pulezidenti Salva Kiir. Bakubye ffaamu ya Kiir ne battirawo abakuumi be kkumi ne bawamba loole n’ebimotoka by’amagye 21.\nAbatuuze nga badduka mu kibuga Juba.\nMu ngeri ey’ejjoogo, batutte ente za Salva Kiir ezisukka mu 200 ze baasanze ku ffaamu, olwo ne bazitikka ku loole ze baasoose okuwamba ne basimbula nga boolekedde Juba. Ffaamu gye baalumbye mu kiro ky’Olwomukaaga esangibwa Luri, Mayiro 64 okuva mu kibuga Juba.\nEkitundu ky’e Luri n’ekibuga Juba, byombi bisangibwa mu ssaza lya Central Equatoria. Ffaamu ya Kiir ey’e Luri eriko ente ezisukka mu 4,000, era ekuumibwa eggye erikuuma Pulezidenti eriyitibwa ‘Tiger Battalion’.\nKu ffaamu eno kuliko ebyokulwanyisa omuli ttanka, emmundu n’ebimotoka by’amagye kyokka aba Machar baabazinduukirizza ne bawamba n’ebimu ku byokulwanyisa.\nJames Gatdet Dak omwogezi wa Machar, yategezezza nti olulumba luno abalwanyi baabwe lwe baakoze e Luri lwavuddemu ebibala kubanga baasobodde okuwamba loole n’emmotoka z’amagye 21, kwe baatisse ebyokulwanyisa, ente n’emmere bye bawambye bibayambeko mu kaweefube w’okuvuunika gavumenti ya Kiir gwe baliko.\nAbamagye n’abakozi ku faamu ya Kiir bangi baafunye ebisago ne batwalibwa mu ddwaaliro lya Juba Teaching Hospital.\nAbasawo mu ddwaaliro eryo baategeezezza nti abajaasi 17 ab’eggye lya Salva Kiir baatwaliddwayo nga balina ebiwundu ku mitwe, emikono n’amagulu era eggulo Kiir yagenzeeyo okubalabako n’okubasaasira.\nEzimu ku nte ku ffaamu ya Kiir.\nKIIR AYUNGUDDE ENNYONYI NE TTANKA\nKiir olwafunye amawulire g’okulumba ffaamu ye ne bamuttira abakuumi, kwe kuyungula ennyonyi ennwaanyi ne ttanka okukola ku be yayise bakyewaggula.\nWe bwazibidde eggulo ng’ennyonyi ne ttanka zaakakuba enfo musanvu ze bagamba nti abalwanyi ba Machar mwe basinziira okukola entegeka ezirumba Juba.\nEnnyonnyi ennwaanyi ez’ekika kya Mi17 ze zaasoose okusuula bbomu mu bibira okuli ekkuumiro ly’ebisolo erya Bandingilo National Park, n’ensiko endala eziri mu bitundu by’e Wonduruba, Lainya, Mundri, Loka, Terkeke, ne Ji-Meje.\nWadde enfo ezo zaakubiddwa, emikutu gy’amawulire e South Sudan giraze nti abalwanyi ba Machar baabadde beebunguludde ekibuga Juba era ng’amasasi gavuga olutatadde ku nkingizzi zaakyo mu kulwanagana n’aba Salva Kiir.\nEggulo Pulezidenti Kiir yakedde kuyungula ekibinja ky’abajaasi abalala 3,000 okusaggula aba Machar mu nsiko n’ebibira ebyomu ssaza ly’e Central Equatorial, Machar gy’agambibwa okwekukuma n’abalwanyi be abasukka mu 1,300.\nOmukutu gw’amawulire ogwa Sudan Tribune gwategeezezza nti olulumba ku nfo za Machar naddala e Lainya ne Mundri lwaduumiddwa omuduumizi w’amagye ga SPLA Gen. Paul Malong Awan.\nAbantu mu bitundu ebyalumbiddwa amagye ga SPLA, baatandise okusibamu ebyaguwa olwa bbomu n’emizinga egy’amaanyi bakira egiboggola.\nGavumenti ya Kiir yagugumbudde abalwanyi ba Machar nti bwe bakola ennumba battiramu abantu baabulijjo.\nMachar eyali omumyuka wa Pulezidenti yatabuse ne mukamaawe Kiir omwezi oguwedde era olutalo ne lutandika mu South Sudan wakati w’abawagira Machar abaagala okuvuunika gavumenti ya Kiir. Dr. Machar yategeezezza ku Ssande nti abajaasi be basensedde essaza Central Equatoria era ekibuga Juba bamaze okukyetoloola.\nWabula agambye nti tannayagala kukola lulumba luwamba Juba ng’alinda amagye ag’omukago gw’amawanga ag’omuliraano okusindikibwa e Juba nga bwe kyasalibwawo mu lukuhhaana lwa AU olwatudde e Kigali, Rwanda omwezi oguwedde.\nMachar ng’asinziira mu kifo ekyekusifu yategeezezza omukutu gw’amawulire gwa Turkish Anadolu Agency nti singa amagye g’omukago galwawo okusindikibwa e Juba, tagenda kubeera na kyakukola okuggyako okukola olulumba ssinziggu awambe ekibuga Juba kubanga amagye ga Kiir gasusse okumusosonkereza.\nYagambye nti alina abalwanyi abalala abasukka mu 15,000 nga mulimu n’abajaasi abatendeke era alina n’obuwagizi bw’abantu baabulijjo abali mu bukadde abakooye ettemu n’effuga bbi lya Kiir.\nEmu ku ttanka aba SPLA ze bakozesa mu lutalo.\nMACHAR ALONZE GENERO OKUDUUMIRA OLUTALO\nMachar alonze munnamagye Lt. Gen. John Jok Gai okuduumirwa olutalo mu ssaza lya Central Equatoria omusangibwa ekibuga Juba.\nOmwogezi wa Machar, James Gatdet Dak, yategeezezza nti Lt. Gen. Gai yalondeddwa Machar ku Ssande okuduumira olutalo mu Central Equatoria. Lt. Gen. Gai, yakwasiddwa obuvunaanyizibwa okukola pulaani y’olutalo n’enteekateeka ez’okuwamba ekibuga Juba mu bbanga ttono nnyo okwewala embeera y’abantu baabulijjo okufiirwa obulamu n’ebintu byabwe.\nGai y’omu ku boofiisa abakambwe abaali mu ggye lya SPLA wabula n’afuna obutakkaanya ne Kiir ne yeegatta ku Machar. Yeetaba mu lutalo lwa SPLA olwatandika mu 1983 wansi w’omugenzi John Garang.\nE Mayuge abamu basomesezza\n'Gavt. etuwe lipoota ku Sheikh Muwaya'


Bukedde Online - Bebe Cool asonyiye abaamukubye obucupa mu kivvulu kya Cindy\nEyalabikira mu banoonya afunye omusajja n'...\nPOLIISI ya Jjinja Road eyimbudde abavubuka 11 be yakutte nga bateeberezebwa nti be baakubye Bebe Cool obucupa mu kivvulu kya Cindy Sanyu e Lugogo ku Lwomukaaga.\nBano okuyimbulwa kiddiridde Bebe Cool okubalambula n'abasonyiwa n'agamba nti ayagala babeere eky'okulabirako eri bavubuka bannaabwe abeeyisa bwe bati nga bagufudde muze okukuba abayimbi abawagira NRM obucupa mu bivvulu.\nEky'okulabirako Bebe ky'ayogerako kyakubasonyiwa gusoose ate ogusembye nti bwe baliddamu ne bakwatibwa basibira mu kkomera Luzira.\nBebe Cool abadde ku Poliisi ya Jinja Road. Abuuliridde abavubuka bano abamu ne bamutegeeza nti abasinga baategeeza tebalina mirimu nti babe bagumiikiriza kubanga ne bwe giba mirimu bajja kugifuna kasita beekuuma nga balamu n'okwewala okwenyigira mu bikolwa ebikyamu.\nAtegeezezza nti yatuukiriddwa bazadde baabwe, bakyala baabwe n'abeng'anda abalala nga balaajana babayimbulire abantu baabwe kwe kusalawo akikole nga bwe baasabye.\nGye byaggweredde nga batandise kuyimba nnyimba zimuwagira nga Wire Wire nga bwe bamwebaza okubawonya ekkomera lye baamazeemu ennaku esatu okuva lwe baabakwatira mu kisaawe kya Lugogo Cricket Oval ekibbiitu kya Cindy gye kyali ku Lwomukaaga.\nOmuyimbi Cindy asoomoozezza abadigize ku Amnesia ne bamusalako ku siteegi kata bamulemese okuyimba\nAba Bukedde basiibye ku poliisi ku bya Kirumira\nBobi Wine bamukeesezza ttiyaggaasi ng'agenda e Sironko\nBukedde annaazizzaako ennaku y'obwomu\nKiggala eyalabikira mu banoonya ku Bukedde Tv ayanjuddwa munne mu kitiibwa\nBaze bwe yafuna omulimu n'ansuulawo


Bukedde Online - Ebintu kw'olabira obwongo bw'omwana obukula obulungi\nEngeri gy’okwata omwana ayaayaana okumanya...\nAbatalina busobozi baakuyambibwako okuzimba...\nBiibino by'olina okwetegereza okulaba oba omwana wo akula bulungi naddala mu nkola y'obwongo bwe.\nAbaana nga bazannya ne bannaabwe\nObwongo bwe buduumira buli kitundu kya mubiri gw’omuntu okutuukiriza ebikolebwa byonna omuli: okunyiiga, okuseka, okulya, okutambula, okulowooza n’ebirala.\nEra bw’olaba omwana ng'asooba mu by’akola oba nga waliwo by'atakola bulungi, oluusi abeera n'ekizibu ku bwongo, kale teri muzadde yandyagadde kulaba mwana we ng'aliko ekizibu ku bwongo, kuba ate ebimu ku bivaako kino, ate biyinza okuziyizibwa, ssinga aba alabiddwa nga bukyali.\nDr. Ritah Nazziwa, omusawo w'abaana mu ddwaaliro e Nsambya agamba nti, omuzadde osobola okulondoola enkula y'obwongo bw'omwana wo, n'omanya oba bukula bulungi.\nAbaana nga bakunukkiriza eby'okuzannyisa byabwe\nOkuva nga omwana yaakagwa ku nsi, kya butonde obwongo bwe butandikirawo okukola, waliwo ebintu ebitandikirawo okweyoleka nti omwana obwongo bwe bukola bulungi.\n1. Okukaaba: Kano ke kabonero akasookera ddala okwoleka obwongo bw’omwana nti bukola. Ssinga omwana takaaba nga yaakazaalibwa, beebo be bagamba nti akooye, kitegeeza n'obwongo buba bukooye, ate obwongo bwe bukoowa, bukooya buli kitundu kya mubiri, kuba buba tebufuna bulungi mpewo ey’obulamu.\n2. Okuyonka: Omwana olumuteeka ebbeere mu kamwa, ayasama ekitegeeza obwongo bwe bukola bulungi, ssinga olimuteekako n’ateenyeenya, manya nti waliwo ekizibu n'obwongo bwe.\n3. Okubuusa omwana: Omwana bw’omubuusa atya n’akwatibwa ensisi n’awanika emikono mu bbanga ne yeekanga, oluusi n’akaaba, oyo obwongo buba bukola bulungi, bwatafaayo, manya obwongo buliko ekizibu.\n4. Okunyweza: Ssinga okwata omwana mu ngalo, naye n'akwata akagalo ko akamu n’akanyweza omanya nti obwongo bukola bulungi, ssinga tafaayo kitegeeza obwongo buliko ekizibu.\n5. Okumwenya: Omwana bw’aweza emyezi esatu, atandika okumwenya bw’atakikola wabaawo ekikyamu.\n6. Okwekyusa: Ku myezi esatu, omwana aba asobola okuyimusa omutwe gwe n'ekifuba, ate ku myezi ena ng'asobola okukyukira ku lubuto lwe n’adda ku mugongo.\n7. Okutuula: Ku myezi ena omwana asuubirwa okuba ng'asobola okutuula ku mubiri, ku myezi mukaaga ng'asobola okutuula wansi nga yeetengeredde, wakati w'emyezi musanvu ne munaana asuubirwa okuba ng'ayavula, ku myezi mwenda kuyimirira, wakati w'emyezi 10 n'omwaka asuubirwa okuba ng'atambula, bino bw'atabikola obwongo bwe bubaako ekizibu.\n8. Obulago: Buno bulina okubeera obugumu nga tebulebera ekiraga nti obwongo bukula bulungi.\nOmukyala ng'azaannyiikiriza omwana we\n9. Okugaana: omwana okugaana abantu b'atamanyi, kabonero akalaga nti obwongo bwe bukola bulungi, atayawula obwongo bwe buba bukulampola.\n10. Okwogera: Okwogera kabonero akalaga nti obwongo bwe bulamu bulungi, ku myezi esatu omwana asuubirwa okuba ng'avaamu amaloboozi g'okuwuuna, bw'atuuka mu bbanga eryo ng'asirika busirisi omanya nti obwongo buliko ekikyamu.\nKu mwaka ogumu ng'asobola okuyita maama oba taata, bw'asukka omwaka ebigambo bitandika okweyongera ne bisukka mu bigambo mwenda. Ku myaka ebiri ng’agatta ebigambo nti, maama, taata, n’okutandika okukola emboozi ennyimpi. Ssinga asooba mu kwogera wabaawo obuzibu.\n11. Enkozesa y’emikono: Omwana bw’aba tannaweza myaka ebiri, tetumusuubira kukozesa mukono gumu, ebiseera ebyo aba tannayawulawo mukono ki gw’alina okukozesa, aba akozesa gyombi mu buli ky’akola, ssinga ayawulako omukono ogumu, wabaawo ekizibu n'obwongo bwe.\n13. Okwawula amaloboozi: Ku mwaka gumu n’ekitundu, omwana atandika okwawula amaloboozi g'abantu abamuli okumpi n’abo b’atamanyi, era nga bw’awulira eddoboozi ly’omuntu gw’amanyi asanyuka, awo obwongo buba bukula bulungi.\nOmwana akula obulungi obwowngo amanya aw'okusanyukira ne waakaabira\n14. Okugoberera ekintu: Ku myezi mukaaga omwana bw'omusuulira ekintu wansi aba asobola okukirondawo n’engalo ze zonna oba ekikonde, wadde ziba tezinywezezza. Ku mwaka ng'asobola okukirondawo n'engalo ze bbiri ensajja n'egiddirira naye nga tanywezezza, ate bw'asukkawo aba asobola okukinyweza n'engalo ezo ebbiri, kino bw’okiraba manya obwongo buli bulungi.\n15. Okuzannya: Kamu ku bubonero obwenkukunala kw’olabira obwongo bw’omwana akula obulungi. Waliwo amatoffaali agakolebwa abaana okuzannyisa, gano ssinga ku mwaka ogumu asobola okuzimbayo emu, n’agenda ng'ayongerako nga bw'akula omanya akula bulungi.\n16. Enkozesa y’amaaso: Engeri omwana gy'akozesaamu amaaso ge eraga obwongo bwe oba bukola bulungi oba buliko ekizibu, Ssinga akoppa ebintu ebyo by'alaba naye n’abikola, kitegeeza obwongo bukula bulungi, naye ssinga akitunuulira n’atabaako ky'akola, kiraga obwongo buliko ekikyamu.\nKu myaka ng'egya bano omwana abeera asobola okukola ekintu ekyamuyigirizibwa nga tajjukiziddwa obwongo bwe bwe bubeera bukula bulungi\n17: Ku myaka esatu: Omwana abeera asobola okweyambaza engoye ng’ayambiddwaako.\n18. Ku myaka etaano: Aba asobola okukuba ebifaananyi ebirungi ddala ebimuweereddwa, ng’asobola okweyambaza n’okweyambula engoye, era wano ng’asobola okwawula nti muwala oba mulenzi ng’amanyi n’ennyambala y’abawala n’abalenzi.\nOmwana okuyonka amabeere emyezi omukaaga egisooka nga talidde kintu kirala, afuna ebirungo byonna bye yeetaaga okuzimba obwongo n'omubiri gwe, n’akula bulungi.